कफ़न में जेब नहीं होती, यह नीतीश कुमार जानें। किस के कफ़न में झोला है, यह लालू प्रसाद यादव जानें। मैं तो सिर्फ़ इतना जानता हूं कि नीतीश ने अपनी पार्टी जेडीयू के सियासी जनाज़े में अंतिम कील खुद ही ठोक ली है। भारतीय जनता पार्टी के जीवन रक्षक उपकरणों का सहारा मिलने के बाद भी, अब साथ छोड़ता जेडीयू का शरीर, ज़्यादा-से-ज़्यादा 39 महीने का ही मेहमान तो है। मगर मौक़ापरस्ती की नीतीशीय-इंतिहा ने इतना तो अभी ही तय कर दिया है कि 2020 की सर्दियों आते-आते जेडीयू का बदन ठंडा हो कर पूरी तरह अकड़ चुका होगा और तब बिहार में और जो हो, सो हो, नीतीश और उनकी जेडीयू तो कहीं नहीं होगी।